HU
C 127/48
Az Európai Unió Hivatalos Lapja
2023.4.11.
Kérelmek A felperes azt kéri, hogy a Törvényszék:
— a Törvényszék semmisítse meg Olaszország 2023–2027 KAP stratégiai tervének jóváhagyásáról szóló, 2022. december 2–i 2022 C(2022) 8645 final bizottsági végrehajtási határozatot abban a részében, amelyben a természet- és klímavédelem területén fennálló kötelezettségekre vonatkozó beavatkozások megjelölése során a támogatások nyújtásának betartandó feltételeként a bioiszap és minden egyéb más, a 152/2006 rendkívüli törvényerejű rendelet IV. részének értelmében vett R10 művelet során visszanyert hulladék mezőgazdasági felhasználása tilalmának kötelezettségét írja elő, és az (EU) 2019/1009 rendelet értelmében elismert termésnövelők és/vagy olyan termésnövelők kizárólagos használatára kötelez, amelyek összetevői e rendeletben szerepelnek.
Jogalapok és fontosabb érvek Keresete alátámasztása érdekében a felperes hét jogalapra hivatkozik.
1.
Az első, az (EU) 2021/2115 rendelet (1) és a 2022. november 9–i „Ensuring availability and affordability of fertilizers – COM (2022) 590 final” európai bizottsági közlemény megsértésére alapított jogalap.
— Az (EU) 2021/2115 rendelet az agrártámogatások nyújtásának szabályozása tekintetében nem tartalmaz semmiféle olyan rendelkezést, amely kizárja a bioiszap és az abból származó termékek használatát, amelyek használatát egyenesen ösztönzik maga az Európai Bizottság a KAP területén, amely intézmény egyértelműen az iszapnak a mezőgazdaságban történő felhasználását támogatta, legutóbb a 2022. november 9i „Ensuring availability and affordability of fertilizers – COM (2022) 590 final” közleményben.
2.
A második, a 2008/98/EK irányelv, (2) az (EU) 2018/851 irányelv, (3) a körforgásos gazdaság elve és a 86/278/EGK irányelv megsértésére (4) alapított jogalap
— A Bizottság által elfogadott, 2023–2027 nemzeti KAP–stratégiai terv által előírt, a bioiszapoknak a mezőgazdaságban visszanyerésük által történő felhasználási tilalma, vagyis a vonatkozó tevékenységgel szembeni, az (EU) 2019/1009 irányelv (5) szerinti termésnövelőkhöz viszonyítottan hátrányos bánásmód nyilvánvalóan ellentétes a közösségi szinten meghatározott jelenlegi fejlődési modellel, amely az ún. „körkörös gazdaságon” alapul, valamint a hulladékok energetikai célú hasznosításán, a természeti erőforrások megőrzésének céljából is.
3.
A harmadik, a 86/278/EGK irányelv megsértésére, valamint a piacnak és a versenynek a bioiszap–visszanyerés ágazat gazdasági szereplői hátrányára történő torzulására alapított jogalap
— A bioiszapnak a visszanyerése általi felhasználása általános tilalma a mezőgazdaságban a versenyt elfogadhatatlanul és igazolatlan torzító hatásokat okoz, ami túl azon, hogy ellentétes a 86/278/EGK irányelvvel, sérti más, a bioiszap visszanyerésének ágazatában tevékenykedő gazdasági szereplők piaci helyzetét, és hátrányos helyzetbe hozza őket más szerves és kémiai termésnövelők előállítóival szemben.
4.
A negyedik, az EUMSZ 296. cikk (2) bekezdésének, az (EU) 2021/2115 rendeletnek és a 86/278/EGK rendeletnek a megsértésére alapított jogalap.
Hibás vizsgálat, a tények eltorzítása, az előfeltételek hiánya, ellentmondásosság, nyilvánvaló logikátlanság, egyenlőtlen bánásmód és az indokolási kötelezettség súlyos megsértése.
— A Bizottság által jóváhagyott nemzeti KAP–stratégiai terv azon részeinek, amelyek tiltják a bioiszap és az R10–ben visszanyert egyéb hulladék, valamint a nem az (EU) 2019/1009 rendeletbe tartozó termésnövelők használatát, teljes egészben hiányzik az indokolása, olyan körülmény, amely nyilvánvalóvá teszi az előfeltételek hiányát a vonatkozó meghatározásban, valamint annak ellentmondásosságát a bioiszap mezőgazdasági visszenyerésére vonatkozó szabályozás rendelkezéseihez viszonyítva, ami a többi termésnövelőhöz képest elfogadhatatlan egyenlőtlen bánásmódhoz vezet.